Hamarosan Magyarországra érkezik Záhi Havássz, a sztárrégész-egyiptológus
A Budapesten november 8-án nyíló Tutanhamon kincse címû kiállítás egyik meghívott vendége lesz Záhi Havássz régész, aki a napokban jelentette be, hogy az általa vezetett, most folyó ásatás során egy olyan sírhelyet is feltártak, amelynek bejárata nagyon hasonlít Tutanhamon fáraó 1922-ben, Luxorban felfedezett híres sírkamrájának bejáratához. A világhírû egyiptológus elõadást fog tartani a tárlaton; Tutanhamon titkain kívül a jelenlegi felfedezésrõl is lehet majd kérdezni.
Tutanhamon kincsei a jövõre megnyíló új múzeum központi darabjai lesznek

Tutanhamon, a 18. dinasztia egyik utolsó fáraója mindössze kilencéves volt, amikor trónra lépett – Kr.e. 1333 és 1323 között uralkodott.

Tutanhamon fáraó sírkamrájának kincsei a  gízai piramisok közelében épülõ Nagy Egyiptomi Múzeum központi kiállítási darabjai lesznek,

amelyet 2020-ban terveznek átadni.

A most felfedezett sírban aranytöredékeket, egy ezüstpecsétet, valamint balzsamozásról árulkodó maradványokat is találtak.

Egyiptom az utóbbi idõben nagy erõkkel dolgozik régészeti kincseinek megóvásán,

és a még rejtett ókori leletek felfedezésén, hogy új lendületet adjon az ország gyengélkedõ turisztikai szektorának.

Az elmúlt években több jelentõs régészeti felfedezésrõl, köztük fáraósírok, szobrok, szarkofágok, múmiák és temetkezési helyek feltárásáról számoltak be az egyiptomi régészek.

Ez az elsõ alkalom, hogy óegyiptomi „ipari területet" fedeztek fel

Az egyiptomi kutatócsoportot vezetõ Záhi Havássz régész, egyiptológus, korábbi régészeti miniszter, a National Gegographic Society kutatója a felfedezés csütörtöki bejelentésekor az újságíróknak elmondta, hogy a 18. dinasztia (Kr.e. 1550–1292) idejébõl való mûhelyekben egykor fa- és agyagedényeket, valamint temetési szertartásokhoz használt tárgyakat készítettek.

Az egyik lelõhely a nyugati völgyben, a Majmok völgyében, a másik a keleti völgyben helyezkedik el, ahol a híres fáraósírok találhatók.

Az ásatások 2017. decembere óta folynak a területen,

és – ahogy Havássz elmondta – ez az elsõ alkalom, hogy egy kutatócsoport ókori „ipari területet" fedezett fel.

Azt is hozzátette, hogy a feltárt területen agyagtermékek készítésére épített kemence és egy víztartály is található, amelyet az ókori munkások használtak.

Záhi Havássz az új felfedezéseirõl is beszámol a Tutanhamon-kiállításon

A helyszínen olyan leleteket találtak, mint például egy szkarabeuszgyûrû, több száz berakott gyöngy és aranytárgy, amelyeket királyi koporsók díszítésére használtak.

A neves kutató azt is kifejtette, hogy a 30 mûhely felfedezése kiemelten fontos; az ásatások során ókori raktárépületeket, illetve a temetkezési bútorok tisztítására szolgáló helyiségeket is feltártak, emellett számos, a 18. dinasztia korában készült kerámiatárgyat fedtek fel.

Havássz ezekrõl a felfedezésekrõl is be fog számolni budapesti elõadásán,

a múlt héten bejelentett budapesti Tutanhamon-kiállításon, amely már most rekordokat döntöget jegyelõvétel szempontjából.

(Forrás: JVS Group)
Egyiptom archeológia kincslelet JVS Group sírkamra Tutanhamon-kiállítás 18. dinasztia régészeti feltárás Újbirodalom Tutanhamon Királyok Völgye egyiptológia Záhi Havássz fáraó